**A KRÍZIS KONTROLL Vagyonkezelő Korlátolt Felelősségű Társaság**, (s*zékhely*: 1111 Budapest, Bicskei u. 6. fsz. 2. *cégjegyzékszám*: 01-09-173701, *adószám*: 24366878-2-43), mint **a BARASTONE DESIGN Gyártó és Kereskedelmi Korlátolt Felelősségű Társaság "felszámolás alatt"** (*székhely:* 2011 Budakalász, Kék Duna utca 3.; *cégjegyzékszám:* 13 09 175566, 01 09 188141*; adószám:* 24897266-2-13) **felszámolója,** képviseli **Könnyű Ildikó Alexandra felszámolóbiztos**, a **Budapest Környéki Törvényszék** **4.Fpk.1460/2019/9.** számú felszámolási eljárásban.

**NYILVÁNOS PÁLYÁZAT**

*útján értékesítésre meghirdeti az adós társaság vagyonát képező alábbi tárgyi eszközt:*

* *Szívó ventilátor*

**Az ingóság felszámoló által előírt minimál ára:** **155.000,- Ft + ÁFA, *azaz százötvenötezer forint + általános forgalmi adó.***

**A pályázat benyújtásának módja e-mail útján:** ertekesites.felszamolas@gmail.com **e-mail címre 2022.04.29. napján 08.00-tól 2022.05.02. napja 12.00 óráig beérkezőleg.**

A nyertes ajánlattevőnek a teljes vételárat azonnal a szerződéskötés napján kell megfizetnie **az Adós Társaság saját, 18203428-06037599-40010011** **K&H Banknál vezetett bankszámlájára**.

A felszámolónak – a vagyonfelmérés, valamint az adós vagyonára vonatkozó adatok alapján –elővásárlásra jogosultról nincs tudomása.

Az ingóság ***tárolása a 4624 Tiszabezdéd, hrsz. 042/19 telephelyen történik.***

Az ingóság elszállításáról a vevő köteles gondoskodni.

**A felszámoló a kellékszavatosságot és a garanciát teljes körűen kizárja.**

**Részletfizetési lehetőség nincs.**

**A pályázatnak tartalmaznia kell:**

* A pályázó szerződéskötéshez szükséges minden adatát. ***Jogi személy esetén:*** cég név, székhely, 30 napnál nem régebbi cégkivonat, a rendelkezésre jogosult képviselő aláírási címpéldánya. Elektronikus elérhetőség és a telefonszám. ***Magánszemély esetén:*** név, születési hely, idő, anyja neve, személyi igazolvány száma, adóazonosító jele, lakcíme, továbbá a pályázó telefon - és faxszáma, e-mail elérhetősége. Cég esetén, csak cégszerű aláírást fogad el a felszámoló hitelesnek, magánszemély pályázó esetén két tanú aláírásával kell hitelesíteni, hogy a pályázó pályázatát személyesen írta alá.
* Nyilatkozatot, hogy elfogadja-e az e-mailen keresztül történő **értesítést, amennyiben igen, azt milyen e-mail címre kéri, amelyet adjon meg.**
* Nyilatkozni kell továbbá arról, hogy a pályázó az adásvételi szerződés szerkesztésének és ellenjegyzésének ügyvédi költségét megtéríti. A szerződést a felszámoló által meghatározott ügyvédi iroda készíti. A szerződéskötés jogi eljárásának költsége a bruttó vételár 2%-a +ÁFA, de minimum 50.000,- Ft + ÁFA.

***Az ÁFA -ra vonatkozóan a hatályos jogszabályok az irányadók.*** A pályázati irányárak az ÁFA-t nem tartalmazzák. ***A pályázat során a pályázók nettó értéken pályáznak.***

***Az adásvételi szerződés megkötésére az ajánlatok elbírálását követően azonnal sor kerül. A felszámoló a legmagasabb ajánlati árat tekinti nyertesnek. A megkötendő adásvételi szerződésre a magyar jog az irányadó.***

A nyertes pályázó a megvásárolt ingóság birtokbavételéről a vételár kiegyenlítésének napjától számított maximum 15 napon belül saját költségén gondoskodni köteles. A felszámoló az ingóság őrzéséért, tárolásáért költségtérítést számít fel, ha a vevő a birtokbavételre szabott határidőt túllépi, melynek összege minden megkezdett nap után **10. 000,- Ft** + ÁFA.

***Érdeklődni további információról a felszámoló szervezet e-mail címén, illetve az*** ***ertekesites.felszamolas@gmail.com*** ***e-mail címen lehet.***